**projektas**

**reg. Nr. T-152**

**2.3.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASTATO ĮSIGIJIMO SAVIKAINOS PADIDINIMO**

2020 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“ (Lietuvos Respublikos finansų ministro 2009 m. gruodžio 22 d. įsakymo Nr. 1K-466 redakcija) (su visais aktualiais pakeitimais), 32.1 punktu, Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, atsižvelgdama į Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2020 m. rugpjūčio 7 d. pažymą, Pasvalio rajono savivaldybės taryba nusprendžia:

1. Padidinti Pasvalio rajono savivaldybei nuosavybės teise priklausančio ir šiuo metu Pasvalio Mariaus Katiliškio viešosios bibliotekos patikėjimo teise valdomo pastato (unikalus Nr. 6794-0001-4010), esančio Vytauto Didžiojo a. 7, Pasvalyje, įsigijimo savikainą atliktų šio pastato rekonstravimo darbų verte – 429 426,28 Eur.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2020-08-07 tel. (8 451) 54 114

Suderinta DVS Nr. RTS-159

Pasvalio rajono savivaldybės tarybai

**AIŠKINAMASIS RAŠTAS**

**DĖL PASTATO ĮSIGIJIMO SAVIKAINOS PADIDINIMO**

2020-08-07

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise.

Sprendimo projekte nurodytas Pasvalio rajono savivaldybei nuosavybės teise priklausantis pastatas, esantis Vytauto Didžiojo a. 7, Pasvalyje, patikėjimo teise valdomas Pasvalio Mariaus Katiliškio viešosios bibliotekos. 2014-2019 m. Savivaldybės administracija, vykdydama projektus, atliko pastato rekonstrukciją, panaudodama Savivaldybės biudžeto lėšas – 344 500,97 Eur, valstybės biudžeto lėšas – 5 491,11 Eur, Europos Sąjungos struktūrinių fondų lėšos – 79 434,20 Eur.

Vadovaujantis 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174, 31.2 punktu, esminio turto pagerinimo išlaidos apskaitoje registruojamos didinant atitinkamo ilgalaikio materialiojo turto įsigijimo savikainą.

Rekonstravimo darbams panaudotos lėšos šiuo metu apskaitytos Savivaldybės administracijoje 1210121 sąskaitoje „Esminio pagerinimo darbų įsigijimo savikaina“. Kadangi darbai yra baigti, tikslinga šias lėšas perduoti Pasvalio Mariaus Katiliškio viešajai bibliotekai, kuri padidintų pastato įsigijimo savikainą.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė